1. ואפילו בהסתרה

מילים: נחלת הכלל

לחן: שעיה גרוס

ביצוע במקור: יואל קליין

ואפילו בהסתרה

שבתוך ההסתרה

בוודאי גם שם

נמצא ה' יתברך

2. הלב שלי

מילים ולחן: ישי ריבו

ביצוע במקור: ישי ריבו

הלב שלי נקרע לשניים

מה שלא ראתה שפחה על המים

כמו סופה מן הים עולה

כמו תופה של מרים פועם

ואין תרופה בעולם

הלב שלי מרים ידים

כבר מועד לא עומד על הרגליים

שבר כלי שאין בו כבר מה

והשמים הם לי חומה

איך אעבור בתוך הים ביבשה?

ורק אתה יכול להפוך מספדי למחול

לזכך את החול

לרכך בי הכל

ורק אתה מבין איך לגשת ללב שלי

משכך כל כאב שבי

מרפא את הלב

הלב שלי נקרע לשניים

חציו אשם וחציו לשם שמים

כמו סופה מן הים עולה

כמו תופה של מרים פועם

ואין תרופה בעולם ללב

3. אתה המלך

מילים: שי אלמגור, נתי ואבי דבח

לחן: אדיר דנון ושי אלמגור

ביצוע במקור: אייל גולן וחיים ישראל

אם נכשלנו בדרכנו סלח לנו אב יקר

אם רק בתפל עסקנו הזנחנו את העיקר

היום רוצים אנו אליך אל דרך הישר

מקווים בכל ליבנו שעוד לא מאוחר

מה נספר לך יושב מרום ומה לך נאמר

הלא מנגד עיניך דבר אינו נסתר

ממצולות קוראים אליך כל יכול

מי ייתן ועל כל עוונותינו תחמול

שיפתחו שעריי שמיים נצעק

אתה המלך

גם אם סרנו ממצוותיך אל מלא רחמים

היום שבים אנו אליך בבושת פנים

זוכרים שבנו האמנת מכל אותם עמים

רוצים ללמוד את תורתך באמת ובתמים

4. מזמור ק"נ בתהילים

מילים: דוד המלך

לחן: אודי דמארי

ביצוע במקור: ארז יחיאל

הַלְלוּ-אֵל בְּקָדְשׁוֹ, הַלְלוּהוּ, בִּרְקִיעַ עֻזּוֹ.

הַלְלוּהוּ בתקע שופר, הַלְלוּהוּ בנבל וכינור

הַלְלוּהוּ בתוף ומחול, הַלְלוּהוּ במינים ועוגב

הַלְלוּהוּ בְצִלְצְלֵי-שָׁמַע;, הַלְלוּהוּ, בְּצִלְצְלֵי תְרוּעָה.

5. תודה על הכל

מילים: צ'ולי זכאי ואלי קשת

לחן: אנטוניס וארדיס

ביצוע במקור: קובי פרץ ויניב בן משיח

כל אחד יודע עם הזמן

שהלב צמא חולם על בית

מה עוד אבקש הכל קיבלתי ממך ובלעדיך מה היה לי

בתוכי בראת לי עולם וסללת לי את כל הדרך

ולא אשבר יהיה אחד מול כולם אודה לך אבי אתה המלך

כמה אושר יש בלב כל כך אוהב כמה אושר יש בלב כל כך אוהב

ותודה על הבית ותודה על הכל

על דמעות שניפצתי כמו סלע

מלחמות שעברתי לא גרמו לי ליפול

לא עזבת אותי גם לרגע

לא אפסיק ללכת ולחלום

לא צריך מרגע נחת

ולא אוותר גם אם על סף התהום

העמוד לבד אל מול הפחד

כמה כח יש בלב כל כך אוהב

כמה כח יש בלב כל כך אוהב